stanford-oval/wikipedia huggingface dataset:
Eeva Nikoskelainen

| Eeva Nikoskelainen> Henkilötiedot |
| --- | --- |
Syntynyt: 22. helmikuuta 1942 (ikä 82) Salo
Kansalaisuus:  suomalainen
Ammatti:  kirjailija, professori
Kirjailija
Tuotannon kieli: suomi
Tyylilajit:  kaunokirjallisuus
Esikoisteos:  Hytösen oireyhtymä (1996)
Palkinnot
 Akateemisen kirjakaupan palkinto myydyimmälle esikoiskirjalle 1997 Suuren Suomalaisen Kirjakerhon tunnustuspalkinto 2002 
Aiheesta muualla
Löydä lisää kirjailijoitaKirjallisuuden teemasivulta
Eeva Nikoskelainen (o.s. Karo, s. 22. helmikuuta 1942 Salo) on Turun yliopiston silmätautiopin emeritaprofessori ja vapaa kirjailija, joka on kirjoittanut viisi romaania. Nikoskelainen on toiminut pitkään Turun yliopistossa. Hän kirjoitti esikoisteoksensa vuonna 1996.
Eeva Nikoskelainen oli naimisissa sisätautiopin professori Jukka Nikoskelaisen (1943–2013) kanssa. Avioliitosta on neljä lasta.
Teokset

Hytösen oireyhtymä.  Helsinki:  Tammi, 1996.  ISBN 951-31-0841-4
Ylilääkäri Männikkö ja hallittu tulosjohtaminen.  Helsinki:  Tammi, 1999.  ISBN 951-31-1534-8
Heta Hörkkö ja kaksoiskierteen lumo.  Helsinki:  Tammi, 2001.  ISBN 951-31-2157-7
Keltainen vaara.  Helsinki:  Tammi, 2004.  ISBN 951-31-3112-2
Itikkakesä.  Helsinki:  Tammi, 2008.  ISBN 978-951-31-4393-0
Kolopallomaalaisia.  Kuopio:  Muruja-kustannus, 2010.  ISBN 978-952-5907-01-8
Italian Grand Prix 1984

Italian Prix 1984 oli Formula 1 -sarjan osakilpailu, joka ajettiin 9. syyskuuta 1984 Monzan radalla Italiassa. Kilpailun voitti McLarenilla ajanut Niki Lauda, jolle voitto oli kauden viides.
Aika-ajo

Nelson Piquet ajoi kauden seitsemännen paalupaikkansa. Hän kiersi Monzan 5,8 kilometrin mittaisen radan ajassa 1.26,585. Aika oli uusi rataennätys ja merkitsi 241,15 km/h keskinopeutta. Seuraavat lähtöruudut valloittivat Alain Prost, Elio de Angelis, Niki Lauda ja Teo Fabi. Keijo Rosberg oli aika-ajon kuudes.
Kilpailu

Niki Lauda jäi alussa sijalle kymmenen, mutta sitten hän alkoi ohitella muita. Kauden 14. osakilpailu ratkesi 43. kierroksella, kun kilpailua johtanut Patrick Tambay joutui keskeyttämään kaasupolkimeen tulleen vian vuoksi. Laudan voitto oli hänen uransa 24:s ja kauden viides. MM-sarjassa toisena oleva Alain Prost joutui keskeyttämään ajettuaan kolme kierrosta.
Keijo Rosberg ajoi uransa 80. GP:n ja joutui keskeyttämään. Keskeytys oli viides perättäinen. Ensin Rosbergin autosta hajosi turbo, jolloin moottorin teho putosi. Kahdeksannella kierroksella moottori hajosi lopullisesti. Williamsilla oli melkein valmiina uusi auto. Kukaan ei kuitenkaan tiennyt ajaisiko Rosberg sillä tämän kauden MM-osakilpailuissa, vai jäisikö ajot sillä testeihin.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Niki Lauda | McLaren-TAG | 51 | 1.20.29,065 | 4 | 9 |
| 2 | 27 |  Michele Alboreto | Ferrari | 51 | + 24,249 | 11 | 6 |
| 3 | 22 |  Riccardo Patrese | Alfa Romeo | 50 | + 1 krs. | 9 | 4 |
| 4 | 19 |  Stefan Johansson | Toleman-Hart | 49 | + 2 krs. | 17 | 3 |
| 5 | 30 |  Jo Gartner | Osella-Alfa Romeo | 49 | + 2 krs. | 24 | 0* |
| 6 | 31 |  Gerhard Berger | ATS-BMW | 49 | + 2 krs. | 20 | 0* |
| 7 | 24 |  Piercarlo Ghinzani | Osella-Alfa Romeo | 48 | Polttoaine loppu | 22 |   |
| 8 | 21 |  Huub Rothengatter | Spirit-Hart | 48 | + 3 krs. | 25 |   |
| 9 | 23 |  Eddie Cheever | Alfa Romeo | 45 | Polttoaine loppu | 10 |   |
| 10 | 18 |  Thierry Boutsen | Arrows-BMW | 45 | + 6 krs. | 19 |   |
| Kesk. | 15 |  Patrick Tambay | Renault | 43 | Kaasutin | 8 |   |
| Kesk. | 2 |  Teo Fabi | Brabham-BMW | 43 | Moottori | 5 |   |
| Kesk. | 17 |  Marc Surer | Arrows-BMW | 43 | Moottori | 15 |   |
| Kesk. | 16 |  Derek Warwick | Renault | 31 | Öljynpaine | 12 |   |
| Kesk. | 10 |  Jonathan Palmer | RAM-Hart | 20 | Öljynpaine | 26 |   |
| Kesk. | 1 |  Nelson Piquet | Brabham-BMW | 15 | Moottori | 1 |   |
| Kesk. | 11 |  Elio de Angelis | Lotus-Renault | 14 | Vaihdelaatikko | 3 |   |
| Kesk. | 12 |  Nigel Mansell | Lotus-Renault | 13 | Ulosajo | 7 |   |
| Kesk. | 5 |  Jacques Laffite | Williams-Honda | 10 | Turbo | 13 |   |
| Kesk. | 6 |  Keke Rosberg | Williams-Honda | 8 | Turbo | 6 |   |
| Kesk. | 26 |  Andrea de Cesaris | Ligier-Renault | 7 | Moottori | 16 |   |
| Kesk. | 25 |  François Hesnault | Ligier-Renault | 7 | Ulosajo | 18 |   |
| Kesk. | 9 |  Philippe Alliot | RAM-Hart | 6 | Sähköt | 23 |   |
| Kesk. | 28 |  René Arnoux | Ferrari | 5 | Vaihdelaatikko | 14 |   |
| Kesk. | 7 |  Alain Prost | McLaren-TAG | 3 | Moottori | 2 |   |
| DNS | 14 |  Manfred Winkelhock | ATS-BMW | 0 | Ei startannut | 21 |   |
| DNQ | 20 |  Pierluigi Martini | Toleman-Hart |   | Karsiutui |   |   |
Muuta

Paalupaikka: Nelson Piquet – 1.26,584
Nopein kierros: Niki Lauda – 1.31,912 (kierroksella 42)
Jo Gartner ja Gerhard Berger eivät saavuttaneet MM-pisteitä, koska ajoivat tallinsa toisella autolla, jota ei ollut ilmoitettu MM-sarjaan.
Manfred Winkelhock ei startannut kilpailuun, koska hän keskeytti jo lämmittelykierroksella.
Jacques Laffiten 150:s Grand Prix
Stefan Johanssonin ensimmäiset MM-pisteet
McLaren varmisti kolmannen kuljettajien mestaruutensa
McLarenin 40:s GP-voitto
BMW:n kymmenes paalupaikka
Tilanne kuljettajien MM-sarjassa

| Sija | Kuljettaja | Pisteet |
| --- | --- | --- |
| 1 | Niki Lauda | 63 |
| 2 | Alain Prost | 52,5 |
| 3 | Elio de Angelis | 29,5 |
| 4 | René Arnoux | 24,5 |
| 5 | Nelson Piquet | 24 |
| 6 | Derek Warwick | 23 |
| 7 | Michele Alboreto | 21 |
| 8 | Keijo Rosberg | 20 |
| 9 | Nigel Mansell | 13 |
| 10 | Patrick Tambay | 10 |
| 11 | Ayrton Senna | 8 |
| 12 | Teo Fabi | 7 |
|   | Riccardo Patrese | 7 |
| 14 | Jacques Laffite | 4 |
| 15 | Thierry Boutsen | 3 |
|   | Eddie Cheever | 3 |
|   | Piercarlo Ghinzani | 3 |
|   | Stefan Johansson | 3 |
| 19 | Gerhard Berger | 2 |
|   | Andrea de Cesaris | 2 |
| 21 | Marc Surer | 1 |
Vitor Reis

| 0 | 1 | 2 |
| --- | --- | --- |
 Vitor Reis.
Henkilötiedot
Koko nimi: Vitor de Oliveira Nunes dos Reis
Syntymäaika: 12. tammikuuta 2006 (ikä 19)
Syntymäpaikka: São José dos Campos, Brasilia
Pelipaikka: keskuspuolustaja
Pituus: 186 cm
Seura
Seura: Manchester City
Pelinumero: 22
Junioriseurat
–2024: Palmeiras
Seurat
| Vuodet | Seura | O (M) |
| 2024–2025 2025- | Palmeiras Manchester City | 18 (1) - (-) |
Maajoukkue
| 2022 2023 | Brasilia U16 Brasilia U17 | 3 (0) 13 (1) |
 Seurajoukkueuran tilastot kattavat vain kansalliset sarjat, päivitetty 20. tammikuuta 2025.  Maajoukkueuran tilastot päivitetty 20. tammikuuta 2025.
Vitor de Oliveira Nunes dos Reis eli Vitor Reis (s. 12. tammikuuta 2006 São José dos Campos) on brasilialainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Manchester Cityä.
Vitor Reis pelasi Palmeirasin juniorijoukkeissa ennen kuin nousi seuran edustusjoukkueeseen kesällä 2024. Ensimmäisen ottelunsa ykkösjoukkueessa hän pelasi Brasilian Série A:n ottelussa Fortalezaa vastaan kesäkuussa 2024 tultuaan toisella jaksolla vaihdosta kentälle. Viisi päivää myöhemmin hän oli avauskokoonpanossa ja onnistui myös maalinteossa Corinthiansia vastaan. Tämä jäi hänen ainoaksi liigamaalikseen 18 Palmeirasissa pelaamassaan liigaottelussa. Hän pelasi täyden ajan kahta vaille kaikissa otteluissa. Copa do Brasilissa hän pelasi kaksi ottelua ja teki yhden maalin. Copa Libertadoresissa hän pelasi niin ikään kaksi ottelua.
Vitor Reis siirtyi Englannin Valioliigan Manchester Cityyn 35 miljoonan euron siirtosummalla tammikuussa 2025.
Vitor Reis on pelannut Brasilian alle 16- ja 17-vuotiaiden maajoukkueissa. Hän toimi Brasilian joukkueen kapteenina alle 17-vuotiaiden MM-kilpailuissa 2023. Hän pelasi täyden ajan Brasilian kaikissa viidessä ottelussa ja teki maalin alkulohkon ottelussa Uutta Kaledoniaa vastaan.
HK Olimpija Ljubljana

| HK Olimpija Ljubljana |
| --- | --- |

Perustettu:  1929
Entiset nimet:  SK Ilrija (1929–1942)  HK Udarnik (1945–1946)  HK Triglav (1946–1947)  HK Enotnost (1947–1948)  HK Ljubljana (1948–1962)  HK Olimpija Ljubljana (1962-2001)  HDD Olimpija Ljubljana (2003-2017) 
Kaupunki:   Ljubljana, Slovenia
Kotiareena:  Hala Tivoli
– kapasiteetti:  4 500
Sarjataso:   IceHL  Slovenian jääkiekkoliiga
Värit:                
Toimitusjohtaja:   Anže Ulčar
Puheenjohtaja:   Miha Butara
Päävalmentaja:   Andrej Tavželj
Kapteeni:   Žiga Pavlin
Mitalit Jugoslavian sarjassa
Kultaa:  10
Mitalit Slovenian sarjassa
Kultaa:  14
Infobox OKVirheellinen NIMI-arvo: 
Burke Henry Olimpija Ljubljanan peliasussa.
HK Olimpija Ljubljana on slovenialainen jääkiekkojoukkue, joka pelaa Itävallan monikansallisessa Bet-at-home ICE Hockey Leaguessa.
Slovenian ollessa osa Jugoslaviaa Ljubljanan joukkue voitti Jugoslavian mestaruuden kahdeksan kertaa. Slovenian mestaruuden joukkue on voittanut 11 kertaa, ja peräti 10 kertaa peräkkäin vuosina 1995–2004. Lisäksi joukkue sai hopeaa monikansallisesta Alppiliigasta kaudella 1996–1997.
Kaudeksi 2007–2008 joukkue siirtyi pelaamaan Itävallan pääsarjaan. Joukkuetta ovat valmentaneet suomalaiset Hannu Järvenpää (2009–2012) ja Heikki Mälkiä (2012). Mälkiä erotettiin valmentajan tehtävistä 25. syyskuuta 2012.
Saavutukset

Slovenian mestaruus: 1995, 1996, 1997, 1998, 1999, 2000, 2001, 2002, 2003, 2004, 2007, 2012, 2013, 2014, 2016
Slovenian sarjan hopeaa: 2015, 2017
Jugoslavian mestaruus: 1972, 1974, 1975, 1976, 1979, 1980, 1983, 1984
Hopeaa Alppiliigassa kaudella 1996–1997
IEL-liigan mestaruus 2002
EBEL-liigan hopeaa 2008
Kokoonpano > Joukkue kaudella 2024–2025

| HK Olimpija Ljubljana kaudella 2024–2025> Kokoonpano | HK Olimpija Ljubljana kaudella 2024–2025> Kokoonpano | HK Olimpija Ljubljana kaudella 2024–2025> Kokoonpano | HK Olimpija Ljubljana kaudella 2024–2025> Kokoonpano | HK Olimpija Ljubljana kaudella 2024–2025> Valmentajat | HK Olimpija Ljubljana kaudella 2024–2025>  | HK Olimpija Ljubljana kaudella 2024–2025>  |
| --- | --- | --- | --- | --- | --- | --- |
|  Maalivahdit  61   Lukáš Horák   80   Lan Kavčič   30   Luka Kolin Puolustajat  20   Arvin Atwal   86   Rožle Bohinc   14   Jan Ćosić   44   Aljoša Crnovič    7   Wyatt Ege   15   Blaž Gregorc   22   Tian Hebar   72   Bine Mašič   17   Žiga Pavlin |  |  Hyökkääjät  10   Miha Beričič   96   Māris Bičevskis   63   Nick Bonino   65   Rudolf Červený   70   Rok Kapel    9   Kale Kerbashian   83   Lovro Kumanović   19   Alexandre Lavoie    8   Marcel Mahkovec   71   Žiga Mehle   13   Žiga Pance   55   Robert Sabolič   12   Nik Simšič   23   Jaka Sodja   98   Blaž Tomaževič   29   Luka Vodlan |  |  Päävalmentaja Andrej Tavželj  Selitykset (C) Kapteeni  (A) Varakapteeni  Lähde: Eliteprospects eliteprospects.com. Päivitetty: 22. tammikuuta 2025  |  |  |
Maineikkaita pelaajia > Jäädytetyt pelinumerot

24 Tomaž Vnuk
Maineikkaita pelaajia > Muita pelaajia

| --- | --- |
  Frank Banham   Igor Beribak   Todd Elik   Marjan Gorenc   Chris Imes   John Jakopin   Ivo Jan   Ed Kastelic   Dejan Kontrec   Manny Malhotra :   Aleš Mušič   Kraig Nienhuis   Colin Patterson   Matt Pettinger   Stanley Reddick   Neil Sheehy   Brian Willsie   Bojan Zajc   Nik Zupančič
Yhdysvaltalainen keittiö

Nykyaikainen yhdysvaltalainen ateria, jossa on kalkkunaa, bataattia ja grillattuja vihanneksia
Yhdysvaltalainen keittiö on hyvin monimuotoinen ja saanut vaikutteita niin intiaanien kuin eri puolilta maailmaa tulleiden siirtolaistenkin ruokakulttuureista. Eri kansallisuuksien ruuanvalmistusperinteet sekoittuvat yhdysvaltalaisessa keittiössä, jossa ruokalajit voivat vaihdella osavaltiosta toiseen. Atlantin rannikolla syödään runsaasti mereneläviä, kuten kaloja ja äyriäisiä, kun taas Texasin karjankasvattajat syövät mureaa lihaa. Jambalaya on kotoisin New Orleansista. Vaahterasiirapilla maustetut pavut ovat tyypillistä Bostonin ruokaa, kun taas riisin ja mustasilmäpapujen muodostama Hoppin' John on etelävaltioiden, varsinkin Carolinan perinnettä.
Erityisesti kiinalaiset ja italialaiset siirtolaiset kehittivät uusia, amerikkalaisia versioita kotimaidensa ruokalajeista.
Yhdysvaltalainen keittiö on tunnettu myös pikaruoistaan. Vuonna 2007 tehdyn laajan kyselytutkimuksen mukaan yhdysvaltalaiset kokivat erityisen amerikkalaisiksi hampurilaisen, barbecue-ruoan, taikinakuoressa paistetut kanapalat, makaroni-juustopaistoksen ja omenapiirakan.
Alueelliset keittiöt > Koillis-Yhdysvallat

Yhdysvaltain koillisosien keittiö heijastaa alueen kulttuuriperintöä varhaisten brittiläisten ja eurooppalaisten uudisasukkaiden maihinnousupaikkana. Alue on hyvin hedelmällistä. Cape Codin rannikot ovat kalaisia, ja alue on tunnettu esimerkiksi Marylandin rapukakuista, itärannikon hummereista ja Uuden-Englannin simpukkakeitosta. Intiaanien perinteisiä ruoka-aineita olivat muun muassa vaahterasiirappi, pavut ja kurpitsat sekä villikalkkuna, jotka myös uudisasukkaat ottivat pian omakseen. Bostonin pavut on yksi varhaisilta uudisasukkailta peräisin oleva ruoka, joka on muunnelma intiaanien vastaavasta ruokalajista. Uusienglantilainen kiitospäivän ateria sisältää intiaanien maissi- ja papuruokaa succotashia. New Yorkissa on useita eri puolilta maailmaa saapuneiden siirtolaisten ruokakulttuureita, kuten kiinalainen ja juutalainen. Kaupungista tunnetaan esimerkiksi Waldorfinsalaatti.
Alueelliset keittiöt > Kaakkois-Yhdysvallat

Yhdysvaltain kaakkoisosan keittiö on hyvin monimuotoinen. Siinä yhdistyvät rannikko- ja vuoristoseutujen keittiöt sekä afrikkalaiset, karibialaiset ja kuubalaiset vaikutteet. Lämmin ja kostea ilmasto mahdollistaa kaksi kasvukautta, ja alueen maaperä on erittäin hedelmällistä, mikä tekee mahdolliseksi kasvattaa melkein mitä tahansa. Tyypillisiä ruokia ovat esimerkiksi ulkogrillissä pariloitu liha, meren antimista tai lihasta tehty muhennos gumbo, äyriäiset ja maissiruoat.
Alueelliset keittiöt > Kaakkois-Yhdysvallat > Louisianan keittiö

Etelärannikon Louisianan osavaltion keittiö on muuhun maahan nähden omaleimainen ja perustuu osin aluetta 1700-luvulla hallinneen Ranskan ruokakulttuuriin. Ranskalaiset perustivat New Orleansin siirtokunnan 1700-luvun alussa, menettivät sen ensin väliaikaisesti espanjalaisille ja lopullisesti Yhdysvalloille vasta 1803. New Orleansista kehittyi kansainvälinen kaupunki, mikä jätti jälkensä sen ruokakulttuuriin. New Orleansin mustat keittäjät, ranskalaiset, kaupunkiin muuttaneet siirtolaiset sekä intiaanit loivat kreolikeittiön, johon tuli vaikutteita muun muassa myös Espanjasta, Italiasta ja Afrikasta.
Louisianaan muutti vuonna 1755 Kanadan Acadiesta karkotettuja ranskalaisia, akkadeja, ja heidän asuttamalleen alueelle New Orleansista länteen annettiin nimi Cajun Country. Cajun-keittiötä voidaan kutsua kreolikeittiön maalaisversioksi, ja se on lähempänä eteläranskalaista keittiötä kuin monen ruokakulttuurin sekoituksena syntynyt kreolikeittiö. Cajun-ruoka on yleensä tuhdimpaa ja pippurisempaa kuin kreoliruoka. Tunnetun cajun-kokin Paul Prudhommen mukaan kreoli- ja cajun-ruoat eroavat yhä kotona tehtyinä, mutta ravintoloissa niiden eroa ei enää juuri huomaa, ja monet puhuvatkin niiden sijaan Louisianan keittiöstä.
Louisianalaiselle keittiölle on tyypillistä erityisesti sipuli, varsiselleri ja vihreä paprika. Kreolikeittiössä käytetään paljon merikaloja ja -äyriäisiä, mutta sisämaan ja jokivarsien cajunien resepteissä näkyy makeanveden kaloja, riistaa ja makkaroita. Riisi on tärkeä osa louisianalaista keittiötä, ja sakea, voimakas kastike roux on myös yksi perusaineksista.
Tunnettu louisianalainen ruokalaji on jambalaya, "kreolien paella". Gumbo on keittomainen pataruoka, johon voidaan käyttää roux'n lisäksi monenlaisia aineksia.
Alueelliset keittiöt > Kaakkois-Yhdysvallat > Soul food

Soul food eli soul-ruoka on afroamerikkalaista ruokakulttuuria, joka sai nimensä vuonna 1964 mustan kulttuurin esiintulon aikaan suositusta soul-musiikista. Soul-ruoka syntyi Etelävaltioiden maaseudulla, jonka mustan väestön yksinkertainen ruokakulttuuri perustui mustien orjien vaatimattomaan ruokavalioon 1800-luvun alkupuoliskolla. Soul-ruoka levisi etelästä pohjoisiin osavaltioihin mustan väestön muuttoliikkeen myötä. Yleisimpiä soul-ruoka-aineita ovat muun muassa maissileipä, kana, sianliha, laardi, monni, riisi, siirappi, okra, bataatti, vesimeloni ja pavut. Grillaus on suosittu tapa valmistaa ruoka.
Alueelliset keittiöt > Lounais-Yhdysvallat

Lounaisten osavaltioiden keittiö on espanjalaisen, meksikolaisen ja intiaanien keittiön liitto. Sen kulmakiviä ovat riisi, tomaatti, maissi, kuivatut pavut, tuore korianteri sekä chili. Lihoista suositaan nautaa ja porsasta. Suosittuja ruokia ovat pataruoat, grillattu marinoitu naudanliha, tortilla, burrito ja enchiladat.
Texmex on mausteinen teksasilaisen ja meksikolaisen keittiön yhdistelmä.
Alueelliset keittiöt > Keskilänsi

Pohjois-Amerikan sisäosat eli keskilänsi ovat maan vilja-aitta. Ruokakulttuuri on saanut vaikutteita etenkin pohjoismaisilta ja puolalaisilta siirtolaisilta. Perinteisiä ruokia ovat muhennokset, padat ja muut yhdessä astiassa valmistetut täyttävät ja riittoisat ruoat, joissa on paljon lihaa, perunaa ja kasviksia. Joista on saatu paljon lohta ja metsistä hirviä, peuroja ja mustikoita. Chicago on pannupizzan kotikaupunki.
Alueelliset keittiöt > Luoteisrannikko

Yhdysvaltain luoteisrannikon keittiö tunnetaan riista-, kala- ja marjaruoistaan. Tyynenmerenlohi on tärkeä ruokakala  Alaskassa. Aasialaiset siirtolaiset ovat tuoneet omat perinteiset makunsa alueen keittiöön.
Pikaruoka

Yhdysvaltalaiseen keittiöön kuuluvat monet pikaruoat, kuten nakkisämpylät, hampurilaiset ja ranskanperunat ja niistä yhdysvaltalainen keittiö on tunnettu.
Perinteisiä ruokia

Perinteisen reseptin mukaan kanapalat kuorrutetaan piimällä ja jauhoilla ja paistetaan runsassa rasvassa. Taikinasta ja nahkasta tulee rapeaa, kun taas liha kypsyy kuorrutuksen sisällä höyryssä pehmeäksi.
Macaroni and cheese tehdään sekoittamalla keitettyjä sarvimakaroneja, valkokastiketta ja juustoraastetta ja paistamalla seosta  uunissa. Paistos on myös suosittu einesruoka.
Juomat

Kolajuoma yhdistetään yleensä yhdysvaltalaiseen keittiöön. Valitut Palat esitteli Coca-Colan yhtenä Yhdysvaltojen legendaarisimmista elintarvikebrändeistä. Myös monet muut kuuluisat virvoitusjuomat, kuten 7 Up, Sprite], Mountain Dew ja Dr Pepper, ovat peräisin Yhdysvalloista.
Tunnetuimpia yhdysvaltalaisia olutmerkkejä ovat Budweiser ja Brooklyn.
Kalifornia tuottaa suurimman osan Yhdysvaltain viineistä. Yhdysvaltain tärkeimmät rypälelajikkeet ovat Zinfandel, Merlot, Cabernet Sauvignon ja Chardonnay.
Yhdysvallat on myös yksi maailman johtavista viskin valmistusmaista. Yhdysvaltalaisia viskejä ovat bourbonviskit, kuten Jim Beam, sekä tennesseeviskit, kuten Jack Daniel's.
Aiheesta muualla

Kuvia tai muita tiedostoja aiheesta Yhdysvaltalainen keittiö Wikimedia Commonsissa
| --- | --- |
Auktoriteettitunnisteet: Kansalliset :  Ranska  BnF data  Israel  Yhdysvallat  Japani  Tšekki 
Marylandin rapukakkua
Louisianalaista jambalayaa.
Chili con carne, tyypillistä texmexruokaa
Juustohampurilainen
Paistettuja kanapaloja.
Esteri Perkko

Ester Elisabet Perkko (o.s. Valkama; 24. joulukuuta 1891 Helsinki – 5. joulukuuta 1967 Helsinki) oli suomalainen toimitusjohtaja. Hän toimi Oy Perkon johtajana puolisonsa Jalo Perkon kuoleman jälkeen vuosina 1942–1967.
Perkko lahjoitti Itä-Karjalan taisteluissa 1941 kaatuneen poikansa Ensio Perkon muistoa kunnioittaen Kelloseppäliitolle 500 000 markkaa kelloseppäkoulun perustamista varten. Lahjoituksen myötä kelloseppien koulutus alkoi kelloseppäkoululla vuonna 1944.
Perkko oli myös Suomen Kelloseppien Naisten perustajajäsen ja sen ensimmäinen puheenjohtaja 24 vuoden ajan. Kelloseppäliiton kunniajäseneksi hänet kutsuttiin vuonna 1961.
Kemin Lappi

Lapinmaat ja niiden jakautuminen lapinkyliin. Kemin Lappi keltaisella.
Kemin Lappi oli yksi Ruotsin kuudesta lapinmaasta eli historiallisesta kauppa- ja verotusalueesta Lapissa. Muut lapinmaat olivat Tornion Lappi, Luulajan Lappi, Piitimen Lappi, Uumajan Lappi ja Ångermanlandin Lappi.
Kemin Lappi jakautui yhdeksään lapinkylään: Inari, Kemijärvi, Kemikylä, Kitka, Kittilä, Kuolajärvi, Maanselkä, Sodankylä ja Sompio.
Nykypäivän niin sanotut metsäsaamelaiset perustelevat asemaansa saamelaisina polveutumisella keminsaamelaisista.
Aiheesta muualla

Elo, Tiina & Seppälä, Sirkka-Liisa: Raivaajien ja rakentajien Salla. Sallan kulttuuriympäristöohjelma, s. 42-44..  (Suomen ympäristö 31 / 2012)  Ympäristöministeriö ja Lapin ely-keskus, 2012.  ISBN 978-952-11-4066-2  Teoksen verkkoversio (pdf) Viitattu 1.11.2019.
Visa (nimi)

| Visa |
| --- | --- |
Nimipäivä:   
– suomenkielinen:  22. tammikuuta
– ruotsinkielinen:  –
– ortodoksinen:  21. tammikuuta, 6. kesäkuuta
Muunnelmia:  –
Vastineita eri kielissä:  –
Nimen alkuperä:  visakoivu
Infobox OKNimi-testi OK: 
Visa on suomalainen miehen etunimi. Nimi tulee visakoivusta, jonka puuaine on lujaa ja samalla kaunista; täten nimen valinnalla on haluttu ilmaista lapselle toivottuja ominaisuuksia. Vuoden 2019 loppuun mennessä nimi Visa on Digi- ja väestötietoviraston tietojen mukaan annettu 1 230 suomalaiselle miehelle ja muutamalle naiselle. Eniten sitä on annettu 1980- ja 1990-luvuilla.
Tunnettuja Visoja

Visa Heinonen (s. 1948), kulutustutkija ja professori
Visa Hongisto (s. 1987), pikajuoksija
Visa Immonen (s. 1977), arkeologian professori
Visa Kivi (1905–1990), sosiaalidemokraattinen poliitikko, lehdenjulkaisija ja talousneuvos
Visa Koiso-Kanttila (s. 1970), elokuvaohjaaja
Visa Koivunen, signaalinkäsittelyn professori
Visa Kurki (s. 1988), oikeustieteen apulaisprofessori
Visa Luttinen (s. 1972), muusikko, laulaja
Visa-Pekka Mertanen, Visa Oscar (s. 1976), jazzpianisti, -kosketinsoittaja ja -säveltäjä
Visa Mäkinen (s. 1945), elokuvatuottaja
Visa Nurmi (1956–2009), mainosalan yrittäjä, ruokakirjailija ja -toimittaja
Visa Orttenvuori (s. 1968), kestävyysjuoksija
Visa Salojärvi (s. 1952), television meteorologi
Visa Sippola (s. 1993), pianisti ja lääketieteellisen teknologian kehittäjä
Visa Tuominen (s. 1983), taitoluistelija
Visa Vedenpää (s. 2005), jääkiekkomaalivahti
Ryhmä 8406

Ryhmä 8406  on Vietnamin demokraattisia uudistuksia ajavien vietnamilaisten puolueiden ja ryhmien liittoutuma. Se on laatinut Vietnamin vapauden ja demokratian julkilausuman vuonna 2006 (Khối 8406 Tuyên Ngôn Tự Do Dân Chủ Cho Việt Nam 2006) ja on nimetty tämän julkilausuman julkaisupäivän 8. huhtikuuta 2006 mukaan. Sen allekirjoittajina oli alun perin 118 toisinajattelijaa, jotka vaativat monipuoluejärjestelmää. Tukijoiden määrä on myöhemmin kasvanut tuhansiin, ja mukana on merkittävä roomalaiskatolinen pappi Nguyễn Văn Lý, joka tuomittiin kahdeksan vuoden vankeusrangaistukseen ryhmän tukemisesta.
Aiheesta muualla

Actual Manifesto
Vietnam: Fledgling Democracy Movement Under Threat
Heed the call of Vietnam's Bloc 8406
Communist Government Targets Members of Bloc "8406"
Vietnamese Citizens Join in Mass Calls for Political Freedom
Open letter from 50 US Members of Congress supporting Vietnamese democracy movement
Vietnam tries to stop Democracy Activists from Organizing
TIME: A Show (and Tell) Trial in Vietnam
Viet Nam News: Anti-government propagandist receives 8-year prison term
Nhan Dan: Alleged counter-revolutionary to go on trial